إختار بيسو الفسحاية المقابلة لقهوة الكابتن بسطاوى فى الحضرة البحرية مكاناَ لبدء نشاطه، وبعد مقدمة إستهلها بالبسملة، والصلاة والسلام على أجدع المرسلين " هكذا نطقها بيسو "، بدأ فى بعض الحركات البهلوانية والشقلباظات على سبيل التجديد، ومش عارف أيه العلاقة بين ألعاب السيرك، وبين شغل الحاوى، وتلى ذلك استعراض مهاراته فى تحويل المنديل الملموم فى يده إلى حمامة، موهماً المتفرجين بأنه يقدر يطيرها ويرجعها تانى منديل بعون الله، وكان قد خبأ الحمامة المسكينة فى كمه، وما صدقت طارت واستقرت على الغيّة المقابلة لمقهى الكابتن بسطاوى، ووقف بيسو يستعطفها، ويرجوها الرجوع وهو يغنى لها " إرجع إلىّ إلىّ إلىّ،،،، قلبى أوسع من ميت غيّة ".